Diari Oficial de la Generalitat Valenciana


Sumari del DOGV 5879, del 27-10-2008 (2008/11629)

Inici del procediment per a la gestió indirecta i aprovació de les bases particulars del Programa d'Actuació Integrada de la Unitat d'Execució número 22 del Pla General d'Ordenació Urbana.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5879

Data del DOGV
:   27-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11528


Data del document
:   02-10-2008

Organisme emissor
:   Ajuntament d'Elda

Tipus de document
:   Informació Pública

Descriptors 

:   * Elda
    * pla d'urbanisme
    * administració local

Inici del procediment per a la gestió indirecta i aprovació de les bases particulars del Programa d'Actuació Integrada de la Unitat d'Execució número 22 del Pla General d'Ordenació Urbana. [2008/11249]  
L'Ajuntament en Ple, en sessió celebrada amb caràcter ordinari, el dia 5 de setembre de 2008, va adoptar acord amb la següent part dispositiva:  
«1) Iniciar el procediment per a la gestió indirecta del Programa d'Actuació Integrada de desplegament i execució de la unitat d'actuació número 22 del Plans General d'Ordenació Urbana.  
2) Aprovar i publicar en el Diari Oficial de la Comunitat Valenciana (DOCC) les bases particulars per les quals es regirà el concurs de selecció i adjudicació de l'esmentat programa, redactades pels tècnics municipals, fent constar que les bases generals que regularan el procediment són les aprovades per l'Ajuntament i publicades en el Butlletí Oficial de la Província d'Alacant de 27 de març de 2007. La publicació de l'anunci de les bases particulars de programació en el DOCV produirà els efectes suspensius de l'atorgament de llicències a què es referix l'article 101.2 de la Llei urbanística Valenciana, segons preveu l'article 289 del ROGTU.  
3) Ordenar la publicació de l'anunci, de concurs de selecció i adjudicació del Programa d'Actuació Integrada per al desplegament i execució de la unitat d'actuació 22 del Plan General, en el Tauler d'Anuncis de l'Ajuntament, en el Diari Oficial de la Unió Europea en primer lloc i en el Diari Oficial de la Comunitat Valenciana, amb els continguts previstos en l'article 132 de la Llei Urbanística Valenciana i 291 del ROGTU.  
4) Remetre, en suport digital, a la Conselleria competent en matèria de territori, còpia completa i diligenciada de les bases particulars que regiran el present concurs de programa, de conformitat amb el que preveu l'article 328.1.b) del ROGTU.»  
Contra el punt 2) de tal acord d'aprovació de les bases particulars de programació, que és definitiu en via administrativa; de conformitat amb els articles 286.2, 447 i 448 del Decret 67/2006, de 12 de maig, del Consell, pel qual es va aprovar el Reglament d'Ordenació i Gestió Territorial i Urbanística i el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en la Llei 29/1998, de 13 de juliol, de la Jurisdicció Contenciosa Administrativa, podran interposar-se els recursos següents:   
a) Amb caràcter potestatiu, recurs de reposició davant del mateix òrgan que va dictar l'acord recorregut, en el termini d'un mes, a comptar de l'endemà d'esta publicació en el Diari Oficial de la Comunitat Valenciana. Si transcorreguera un mes des de l'endemà de la interposició del recurs de reposició sense que este haja sigut resolt, podrà entendre's que ha sigut desestimat i interposar recurs contenciós administratiu davant del Jutjat Contenciós Administratiu d'Alacant, en el termini de sis mesos, des d'esta desestimació presumpta.  
b) Recurs contenciós administratiu, davant del Jutjat Contenciós Administratiu d'Alacant, dins del termini de dos mesos comptats des de l'endemà d'esta publicació en el Diari Oficial de la Comunitat Valenciana. Tot això sense perjuí que es puga exercir qualsevol altre recurs o acció que s'estime procedent.  
A continuació es transcriu el text complet de les bases particulars per les quals es regirà el concurs de selecció i adjudicació del Programa d'Actuació Integrada per al desenvolupament de l'àmbit de la unitat d'execució número 22, del Plans General d'Ordenació Urbana d'Elda.  
Les presents bases podran ser consultades en la pàgina web de l'Ajuntament: http://www.elda.es/servicis/urbanisme.  
Base I. Objecte del contracte   
Les presents bases particulars tenen com a objecte regular les condicions bàsiques de caràcter tècnic, jurídic, econòmic i administratiu, per a l'aprovació d'un programa d'actuació integrada i la selecció d'un urbanitzador per al desenvolupament urbanístic de la Unitat d'Actuació número 22 de sòl urbà del PGOU.   
Les presents bases complementen les bases generals aprovades pel Ple de l'Ajuntament i publicades en el Butlletí Oficial de la província d'Alacant, de 27 de març de 2007.   
Base II. Règim jurídic (art. 286.I.D. Del Reglament d'Ordenació i Gestió Territorial i Urbanística)   
La relació jurídica que unix l'agent urbanitzador que es procedix a seleccionar i a l'administració local és la d'un contracte administratiu especial, i en tot allò no previst en les presents bases particulars, s'aplicaran la Llei 16/2005, de 30 de desembre, de la Generalitat. Urbanística Valenciana, i el Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell de la Generalitat, modificat per Decret 36/2007 i Decret 46/2008, i les bases generals de programació aprovades pel Ple d'este ajuntament i publicades en el Butlletí Oficial de la Província d'Alacant, número 63, de 27 de març de 2007.   
S'aplicaran supletòria les disposicions contingudes en la Llei 30/2007, de 30 d'octubre, de Contractes del Sector Públic, relatives als contractes de consultoria i assistència i dels de servicis, i les establides en el reglament general de la dita llei, aprovat per Reial Decret 1098/2001, de 12 de maig, així com les normes que regulen la contractació administrativa de les entitats locals que se li apliquen.   
En cas de contradicció entre els documents contractuals abans citats, l'orde de prelació serà el següent: bases particulars de programació, bases generals de programació i contracte per al desplegament i execució del programa d'actuació integrada.   
Base III. Ordenació urbanística vigent (art.131.2.A Llei Urbanística Valenciana)   
L'ordenació urbanística vigent per a este àmbit és la prevista pel Pla General d'Ordenació Urbana, aprovada pel conseller d'Obres Públiques, Urbanisme i Transports, en data 11 de juliol de 1985.   
Este pla no va ser homologat conforme a la disposició transitòria primera de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.   
Base IV. Memòria de necessitats i objectius del programa d'actuació integrada (art. 131.2.B Llei Urbanística Valenciana)   
1. Els objectius imprescindibles que ha de complir el programa atenent l'article 124 de la Llei 16/2005, de 30 de desembre, de la Generalitat Valenciana (LUV):   
a) Gestionar la transformació jurídica de les finques afectades pel programa. En este sentit l'urbanitzador estarà obligat a:   
- Demanar, dels corresponents registres (de la Propietat i Cadastre), tota la informació de les finques i titulars de drets i deures inclosos en l'actuació.  
- Fitar i delimitar les parcel·les aportades a la reparcel·lació amb caràcter previ a la redacció del Projecte,   
- En cas d'existir, efectuar un estudi fefaent de les parcel·les semiconsolidades, amb proposta de solució en els termes previstos en el capítol III del títol I de la Llei Urbanística Valenciana.  
- Presentar per a la seua aprovació el projecte de reparcel·lació.   
- Pagar als creditors nets abans que la reparcel·lació accedisca al Registre de la Propietat.   
- Inscriure en el Registre de la Propietat les noves finques resultants, especialment les destinades al domini públic.  
- Fer constar en el Registre de la Propietat les afeccions existents (carreteres, ferrocarril, barrancs i altres).  
- Cancel·lar les finques cadastrals aportades a la reparcel·lació i inscriure les resultants en el Cadastre.  
- Qualssevol altres actuacions necessàries per a la transformació jurídica de les finques afectades.   
b) Urbanitzar completament la unitat d'execució que constituïsca l'objecte del programa i realitzar les obres públiques addicionals que es necessiten, amb subjecció a les previsions temporals i econòmiques del programa.  
c) Connectar i integrar adequadament la urbanització amb les xarxes d'infraestructures, d'energia, comunicacions i servicis públics existents. Per a això caldrà:   
- Aportar informes de les administracions sectorials les competències de les quals puguen resultar afectades per l'actuació.   
- Presentar, si és el cas, estudis i informes favorables per a realitzar les connexions amb les corresponents companyies subministradores (llum, aigua, gas, telefonia i altres).   
d) Suplementar les infraestructures i espais públics o reserves dotacionals en el que és necessari per a no minvar ni desequilibrar els nivells de qualitat, quantitat o capacitat de servici existents i exigibles reglamentàriament.   
e) Obtindre els sòls dotacionals públics de l'àmbit de l'actuació, o adscrits a esta, a favor de l'administració gratuïtament. A estos efectes:   
- L'urbanitzador efectuarà la seua inscripció en el Registre de la Propietat i traslladarà a l'administració la corresponent certificació acreditativa d'això.   
- Els entregarà en perfectes condicions, una vegada concloses les obres d'urbanització, i alçarà la corresponent acta d'entrega.  
- Els transformadors d'energia elèctrica es consideraran equipament privat i s'entregaran a la companyia subministradora. Tant el sòl necessari per a la seua implantació com el cost d'esta haurà de ser assumit per tots els propietaris afectats.   
f) Ordenar el repartiment equitatiu de les càrregues i beneficis de l'actuació entre els afectats.   
g) Establir terminis per a edificar els solars resultants de l'actuació urbanitzadora, incloent un cronograma en què s'indique expressament el termini d'edificació dels terrenys propietat de l'urbanitzador o d'altres propietaris adherits a la seua iniciativa de programa.  
h) Si és el cas, i amb caràcter complementari, es fixen com a objectius a càrrec de l'urbanitzador i sense que siguen repercutibles als propietaris de terrenys afectats, l'execució dels programes de restauració paisatgística, dins de l'àmbit del programa d'actuació integrada, conforme a les directrius establides en la Llei 412004, de 30 de juny, d'Ordenació del Territori i Protecció del Paisatge.  
2. Resultaran a càrrec del sector tots aquells gastos derivats de publicacions, taxes, llicències que tinguen com a objecte la urbanització del sector.   
3. Resultaran a càrrec del sector, i per tant s'inclouran dins del projecte d'urbanització les partides corresponents de mobiliari urbà, obres de gasificació, telefonia, així com qualsevol altre servici existent en el municipi, i la senyalització vertical, horitzontal així com la retolació íntegra del sistema viari, en els passos de vianants s'hauran d'executar amb sobreelevació de rastell a rastell, i conformes amb la legislació vigent. S'hauran d'executar dos embornals, per a aigües pluvials en el sentit de les aigües. Així mateix seran executades a càrrec seu totes aquelles obres, instal·lacions o condicionants imposats per les empreses concessionàries de tots els servicis urbans, per a la qual cosa aportarà els oportuns informes o convenis subscrits amb les diferents empreses.   
4. El programa que es presente podrà incloure, si és el cas, altres objectius complementaris el cost dels quals siga assumit per l'urbanitzador sense poder-lo repercutir als propietaris de terrenys afectats.   
Base V. Paràmetres urbanístics (art. 131.2.C Llei Urbanística Valenciana)   
S'aplicarà el que disposa el títol III, capítol 6, article 8, Criteris de mesurament.  
Els paràmetres urbanístics són els següents:   
Base VI. Criteris d'ordenació urbanística (art. 131.2.D Llei Urbanística Valenciana)   
1. Els criteris urbanístics a satisfer per mitjà del desenvolupament de la unitat d'actuació UA-22 consistixen en:   
  
\* \* \* \* \*  
  
A. Completar la trama del nucli urbà per mitjà del desenvolupament de sòl residencial.  
B. Dotar de qualitat a la fatxada urbana per mitjà d'un tractament adequat d'esta, d'acord amb l'entorn, millorant la imatge visual des dels espais de zona verda del Riu Vinalopó.   
C. Realitzar, si procedix, estudi d'integració paisatgística de la nova proposta arquitectònica i espais públics en relació amb l'entorn immediat, fent especial insistència en el tractament dels sistemes constructius en fatxades, paviments i arbratge previst i existent.   
2. Les directrius d'ordenació urbanística aplicables a la unitat d'actuació UA-22 són:   
A. Desenvolupar urbanísticament, d'una forma simultània, la totalitat de terrenys inclosos en l'àmbit de la unitat d'execució.  
B. Proposar una edificació integradora, en la mesura que siga possible, de les edificacions existents en l'àmbit de la unitat d'execució.   
C. Integració de l'edificació en l'entorn.   
D. Desenvolupar els espais públics que articulen les edificacions integrant l'arbratge existent que no resulte incompatible amb l'ordenació. En cas d'existir algun exemplar d'especial rellevància, este serà respectat i integrat en la proposta arquitectònica.  
E. Donar un front de ciutat als espais de zona verda del Riu Vinalopó.   
F. Millorar les connexions viàries existents.  
G. Potenciar l'oferta de places d'aparcaments, tant públiques com privades.  
3. Les distintes propostes que pretenguen participar en el concurs hauran d'observar tots estos criteris, tenint en compte sempre la preferència de la qualitat tècnica de l'ordenació que es propose.   
Base VII. Objectius d'edificació privada (art. 131.2.e Llei Urbanística Valenciana)   
1. L'edificació privada que es propose ha d'actuar com a vora del teixit urbà, al mateix temps que, donada la perspectiva visual que oferirà la seua fatxada, d'imatge de qualitat urbana de front als espais de zona verda confrontants al riu Vinalopó. Es cuidaran els elements formals i estètics de l'edificació oferint una imatge unitària.  
2. Les condicions de les parcel·les edificables, el volum i forma dels edificis, les condicions estètiques de l'edificació, així com la reserva d'aparcaments, seran els establits en els instruments de planejament que siguen d'aplicació.  
3. S'establix l'obligació de simultaniejar la urbanització i l'edificació dels solars resultants pertanyents a l'agent urbanitzador en el percentatge mínim del 30% d'estos, és a dir, en un termini màxim de 15 mesos, o el que resulte de l'adjudicació del programa, en el cas que es propose un inferior.   
4. Donades les característiques ordinàries del sector, els terminis per a l'edificació dels solars resultants de la reparcel·lació es regiran pel que disposa l'article 495 del ROGTU.   
Base VIII. Prescripcions tècniques dels documents d'ordenació i gestió (art. 131.2-f Llei Urbanística Valenciana)   
Caldrà ajustar-se al que disposa la LUV i en el ROGTU, i es tindrà en compte la naturalesa i característiques de la present actuació descrites en les bases.  
Els documents d'ordenació que s'integren en l'alternativa tècnica, a més de complir amb les necessitats i objectius establits en les presents bases particulars, hauran de contindre totes les prescripcions tècniques necessàries previstes en la legislació urbanística valenciana.  
Base IX. Prescripcions tècniques del projecte urbanització (art. 131.2.h Llei Urbanística Valenciana)   
1. Les prescripcions tècniques particulars aplicables per a la urbanització de la Unitat d'Actuació 22 es desenvoluparan en els projectes d'urbanització que s'adjunten a les propostes de programació.   
El projecte d'urbanització haurà de definir els detalls tècnics amb precisió suficient perquè puga ser executat, eventualment, sota la direcció de tècnic diferent del seu redactor original, havent de complir el que establix l'article 101 de la Llei de Contractes del Sector Públic. No podrà modificar les previsions del plans que desenvolupa. En cap cas, podrà contindre determinacions sobre ordenació, règim del sòl o de l'edificació.   
Sense perjuí del que disposa l'esmentat article 101, regiran les prescripcions contingudes en els articules 152 a 157 de la LUV, 349 i 350 del ROGTU, en les normes tècniques i en les ordenances municipals d'aplicació.  
2. S'establixen les següents prescripcions tècniques bàsiques:   
2.1. Condicions generals:   
- Totes les infraestructures, a excepció de la xarxa de clavegueram i d'evacuació de pluvials, hauran de discórrer davall vorera, i només en cas d'impossibilitat material per dimensionat, s'ubicaren en la franja d'aparcaments.  
2.2. Xarxa viària:   
- Les dimensions dels elements de la xarxa viària unitat d'execució núm. 22 s'ajustaren a allò que s'ha establit en planejament vigent, el viari que dividix les dos illes edificables previstes haurà de tindre una secció constant de 10 m, havent de justificar la dita secció.   
2.3. Condicionament del terreny. Esplanacions:  
- Una vegada realitzat el desbrossament de la capa de terra vegetal, es procedirà a l'excavació de la caixa en què s'haurà d'assegurar una capa mínima de 0,5 metres de terraplé amb material seleccionat (E2,CBR>10) per davall de la cota inferior del paquet de ferm.   
- El sòl seleccionat emprat haurà de complir les exigències imposades en l'article 330. Terraplens del plec de prescripcions tècniques generals per a les obres en carreteres i ponts.   
- En la coronació del terraplé, la densitat que s'abaste no serà inferior al 95% de la màxima obtinguda en l'assaig Proctor normal.   
2.4. Voreres:   
- La secció de les voreres es compon de llast artificial de 15 cm de grossària mínima, amb els mateixos requeriments que la col·locada en la calçada, una capa de formigó del tipus HM-15 de 15 cm de grossària i un acabat de paviment de formigó vibrocomprimit, bicapa i texturat de 40x40 cm, sobre capa de morter d'unió i rejuntada i net.   
- El pendent transversal de la vorera haurà de ser del 2% en direcció a la calçada.   
- L'encintat de les voreres es realitzara amb la col·locació d'un rastell de peces prefabricades de formigó bicapa, de dimensions 15x25x50 cm., sobre llit de formigó en massa HM en prisma de 25x25 cm. Les peces aniran rejuntades amb morter de ciment de dosificació 1:6 amb arena de riu. La vora del rastell s'establix entre 13 cm i 17 cm. Les corbes s'ingletaran i es disposaran en peces de longitud de 25 cm.  
- Les rigoles seran de formigó prefabricat i de dimensions 8x20x50 cm. I es col·locaran sobre un llit de formigó HM-15 de 15 cm de grossària i es prendran com a morter de ciment de dosificació 1:6. Es rejuntaran amb beurada de ciment.   
- L'entrada de vehicles a garatge amb ocupació de voreres es farà per mitjà de rastells rebaixats. Només es permetrà alterar la rasant de la vorera en passos de vianants.  
- La secció mínima de la vorera serà d'1,20 metres.   
2.5. Aigua potable:   
- Ha d'establir-se la forma en què es garantix la quantitat i qualitat de l'aigua potable per a consum humà.   
- El disseny de la xarxa, a més d'obeir a càlculs hidràulics, s'adequarà en la topologia dels diversos components a les normes que establisca l'empresa concessionària del servici, Aquagest Levante, SA. El projecte i obra serà supervisat, en tot cas, pel concessionari.  
- Les canonades d'aigua potable seran de fosa dúctil, degudament homologades, a excepció de les connexions.   
- Es disposarà com a mínim d'una connexió per parcel·la mínima.   
2.6. Xarxa de sanejament:   
- La xarxa de sanejament haurà de ser separativa, i es connectarà a la xarxa d'albellons separativa existent, o a llera pública en el cas de pluvials, amb la preceptiva autorització de l'òrgan competent.   
- Els albellons o conduccions de les aigües residuals seran de material flexible d'alta resistència, preferentment PE o PVC.   
- Els pous de registre de sanejament s'instal·laran amb tapa de fosa amb junta elàstica de neopré. A més, estaran capacitats per a resistir càrregues de trànsit pesat.   
- Els embornals seran prefabricats del tipus sifònic, amb cércol, tapa i reixeta de fosa, junta elàstica de neopré, amb les inscripcions i detalls característics.   
- Es disposaran arquetes de connexió de sanejament, en funció del nombre de parcel·les mínimes possibles. Estes arquetes seran de 40x40 cm, prefabricades en formigó o polietilé, amb marc i tapa de fosa de 40x40 cm. No s'admetran fetes in situ.   
- Les aigües pluvials dels edificis hauran de dirigir-se al clavegueram de pluvials de la xarxa de sanejament pública per l'interior de l'edifici.   
2.7. Subministrament d'energia elèctrica:   
- S'haurà d'obtindre l'informe de la companyia subministradora, que garantisca les condicions de connexió i subministrament de l'energia elèctrica.   
- La xarxa de baixa tensió estarà anellada.  
- Els CT's no se situaran en parcel·les o espais lliures de domini públic.  
- La xarxa MT interconnectarà els centres de forma anellada.   
- Després del càlcul de la càrrega corresponent a edificis de vivendes, per a tots els elements es considerara un coeficient de simultaneïtat d'1.   
- Es disposarà com a mínim d'una connexió per parcel·la mínima.  
2.8. Enllumenat públic:   
- Minimitzar el nombre de quadres triant una situació centrada i per a seccions màximes de conductors de 35 mm².   
- El quadre o quadres s'ubicaran en fornícules amb protecció d'obra civil en tres dels seus costats i peanya entre 0,3 i 0,5 m, i els components de cada quadre s'ubicaran en armaris de polièster per a intempèrie IP55KIK10 amb tancament preparat per a cadenat.   
- El funcionament automàtic de l'enllumenat es realitzara a partir de rellotges amb programació astronòmica, i per a estalvi d'energia a partir de determinada hora de la nit, es disposarà en cada punt de llum equips de doble nivell.   
- De cada quadre partiran almenys dos circuits independents 3F+N d'alimentació als punts de llum, (+tt), acompanyats dels corresponents per a telecomandament F+N.   
- L'esquema del quadre o quadres inclourà interruptor automàtic general, relé de reconnexió automàtica amb eixides en funció del nombre de circuits independents, limitador de sobretensió amb protecció magnetotècnica independent, i, per cada comandament motoritzat i contacte de senyalització de defecte.   
- Els circuits discorreran fins als punts de llum davall tub, amb diàmetre mínim 100 mm inclosa la comunicació entre arquetes i interior de columnes.   
- Les arquetes de registre tindran unes dimensions de 0,4x0,4x0,7 m, amb fons de graveta i marc i tapa PRFV autoextingible, amb fixació de tapa per mitjà de 4 caragols DIN 912 M8xl6 i junta de neopré IPXX9 i càrrega de ruptura de 60KN amb anagrama de servici (enllumenat públic)   
- Es preveurà la instal·lació d'enllumenat de zones verdes.   
- Si existira impossibilitat que les lluminàries s'instal·laren en columna sobre la vorera i fóra necessari una instal·lació mural; la connexió a estes lluminàries murals es realitzarà des d'una arqueta instal·lada, pròxima a la dita lluminària, per mitjà de la transformació d'un pas aeri/subterrani, el qual estarà preferentment integrat en la fatxada o bé davall tub metàl·lic.   
- S'exigirà que les lluminàries no produïsquen contaminació lumínica.  
2.9. Residus sòlids:   
- Es contindrà en el projecte d'urbanització tant l'obra civil corresponent al soterrament de contenidors de residus en via pública seguint les especificacions del Servici de Medi Ambient i el model adoptat en la resta del nucli urbà.   
2.10. Vegetació:   
- Els vials hauran de tindre el màxim nombre d'arbres amb un sistema de reg per goteig.   
2.11. Altres instal·lacions:  
- En el projecte d'urbanització haurà d'existir un annex dedicat a instal·lacions com ara: subministrament de gas natural i d'instal·lacions de fibra òptica. Si no n'hi ha es requeriran projectes independents que reflectisquen les dites instal·lacions.   
Base X. Preu de licitació (art. 286.I.h del Reglament d'Ordenació i Gestió Territorial i Urbanística)   
El preu de licitació, que servix exclusivament de base per al càlcul de la garantia provisional, és l'establit en el següent quadre, d'acord amb el que preveu l'articule 140.1 de la Llei Urbanística Valenciana,   
En xifra: 790.000 €, IVA no inclòs  
En lletra: Set-cents noranta mil euros, IVA no inclòs.  
Base XI. Terminis de desplegament i execució del programa (art. 131.2.i Llei Urbanística Valenciana i article 286.1.i del Reglament d'Ordenació i Gestió Territorial i Urbanística)   
Es preveuen els següents terminis, amb caràcter de màxims, que es podran reduir en les ofertes que presenten els aspirants a agent urbanitzador:   
1. La presentació dels textos refosos corresponents haurà d'efectuar-se en el termini màxim de dos mesos des que tinga lloc la notificació a l'urbanitzador de l'aprovació, provisional o definitiva, que impose modificacions a l'alternativa tècnica.   
2. El projecte de reparcel·lació haurà de sotmetre's a informació al públic per l'urbanitzador en el termini màxim de sis mesos des de la finalització del termini per a l'opció per modalitat de retribució previst en els articles 166 de la Llei Urbanística Valenciana i en el ROGTU. A este efecte, l'urbanitzador haurà de presentar davant de l'administració actuant acreditació justificativa de la pràctica de les comunicacions regulades exigibles.   
3. L'inici de les obres d'urbanització haurà de produir-se, com a màxim, en el termini de tres mesos des de l'aprovació definitiva del projecte de reparcel·lació, prèvia la seua inscripció en el Registre de la Propietat. L'inici de les obres s'acreditarà per mitjà d'acta de replantejament subscrita per la direcció d'obres, i, almenys, un tècnic municipal.   
4. Les obres d'urbanització hauran de finalitzar en el termini màxim de 15 mesos des del seu inici. La finalització de les obres s'acreditarà per mitjà del corresponent certificat final d'obres expedit pel director facultatiu.   
L'incompliment dels terminis anteriorment previstos, donarà lloc a la imposició de les penalitats previstes en la LUV en el seu article 143, i la resta de previstos en la legislació general de contractació administrativa.   
Base XII. Capacitat per a ser urbanitzador   
Caldrà ajustar-se al que disposa la base quarta de les generals i els articles 121 de la LUV i 310 i 311 del ROGTU.   
Base XIII. Solvència econòmica i financera (art. 131.2.m Llei Urbanística Valenciana)   
1. La justificació de la solvència econòmica i financera de l'urbanitzador s'acreditarà per un o alguns dels mitjans següents:   
a) Informe d'institucions financeres o, si procedix, justificant l'existència d'una assegurança d'indemnització per riscos professionals.   
b) Si es tractara de persones jurídiques, presentació dels comptes anuals o d'extracte d'estos, en el cas en què la publicació siga obligatòria en la legislació del país on l'aspirant a urbanitzador estiga establit.   
c) Declaració sobre el volum global de negocis i, si procedix. Sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.   
2. Si per raons justificades l'urbanitzador no estiguera en condicions de presentar les referències sol·licitades per l'ajuntament, podrà acreditar la seua solvència econòmica i financera per mitjà de qualsevol altre document que l'administració considere suficient, podent basar-se en la solvència d'altres entitats, amb independència dels vincles jurídics que tinguen establits entre ells. A estos efectes, les agrupacions d'interés urbanístic podran acreditar la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.  
3. La justificació de la solvència econòmica i financera de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podran basar-se en els requisits de solvència, almenys, d'un dels seus membres.  
Base XIV. Solvència tècnica i professional (art. 131.2.m Llei Urbanística Valenciana)  
1. La justificació de la solvència tècnica i professional de l'urbanitzador s'acreditarà per un o alguns dels mitjans següents:   
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.   
b) Indicació de l'equip tècnic, estiga o no integrat en l'estructura organitzativa de l'urbanitzador, que haja de participar en la gestió del programa d'actuació integrada, i especialment dels responsables del control de qualitat.   
c) Titulacions acadèmiques i professionals del personal de direcció de l'urbanitzador.   
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.   
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.   
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.   
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.   
2. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.   
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència, almenys, d'un dels seus membres.   
Base XV. Garanties   
1. Els que desitgen participar en el procediment de licitació d'un programa d'actuació integrada hauran de constituir en la forma ja els efectes previstos en la Llei de Contractes del Sector Públic, una garantia provisional equivalent al 2 per cent de l'estimació aproximada de les càrregues del programa, IVA no inclòs, la qual ascendix a la quantitat d'11.200 euros.   
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desplegament i execució dels programes d'actuació integrada.  
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.   
4. La garantia definitiva, a constituir en la forma i als efectes previstos en la Llei de Contractes del Sector Públic, s'establix en un 10 per cent del valor de les càrregues d'urbanització, IVA no inclòs, del programa d'actuació integrada aprovat. S'ingressarà en termini màxim de 15 dies a comptar de la notificació de l'acord d'aprovació i adjudicació del programa.   
5. Procedirà elevar la garantia definitiva al 30 per cent en els supòsits d'aprovació de programes d'actuació integrada en els quals les càrregues urbanístiques es troben sotmeses a presumpció de temeritat calculada en els termes establits en la legislació de contractes de les administracions públiques.   
6. El període de garantia es fixa en un any.   
Base XVI. Presentació de proposicions   
1. Conforme als articles 133 LUV i 300 ROGTU, les proposicions per a participar en el concurs aniran acompanyades de la documentació que s'indica, en sobres independents, identificats en el seu exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent:   
Sobre A. Tancat i segellat, contindrà l'acreditació de la personalitat jurídica, la capacitat i la solvència tècnica i econòmica de l'aspirant, en termes dels articles 122 i 123 de la LUV i 301 del ROGTU, i la resta de condicions establides en l'article 133.1 de la LUV.   
Es presentarà amb el títol de Documentació, i contindrà la següent:   
1. Si concorreguera una societat mercantil, haurà de presentar escriptura de constitució inscrita en el Registre Mercantil. Si es tracta d'una agrupació d'interés urbanístic, es presentarà escriptura pública de constitució, així com inscripció en el Registre d'Agrupacions d'Interés Urbanístic dependent de la conselleria competent en urbanisme.   
2. Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el Registre Mercantil o registre públic corresponent.   
3. Quan l'oferent actue en nom propi i siga empresa individual, haurà de presentar DNI o fotocòpia legalitzada d'este.   
4. Resguard acreditatiu d'haver constituït la garantia provisional en els termes exigits en la base XV.   
5. Declaració responsable de no estar sotmés a cap de les prohibicions per a contractar establides per la legislació reguladora de la contractació administrativa, incloent el trobar-se al corrent en el compliment de les obligacions tributàries i amb la seguretat social imposades per les disposicions vigents.   
6. Els documents que acrediten els requisits de solvència tècnica i professional, econòmica i financera, inclouran expressament certificats acreditatius de trobar-se al corrent en el compliment de les obligacions tributàries i amb la seguretat social imposada per les disposicions vigents,   
7. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si procedix, al fur jurisdiccional estranger que poguera correspondre'ls.   
8. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra d'estos aspectes.  
Sobre B. Contindrà l'alternativa tècnica amb les determinacions indicades en els articles 126 de la LUV i 307, i si és el cas, 308 del ROGTU.   
L'alternativa tècnica es presentarà, addicionalment, en suport informàtic.   
Sobre C. Tancat i segellat, contindrà la proposició juridicoeconòmica amb les determinacions indicades en els articles 127 de la LUV i 302, 303, 305 i 306 del ROGTU i, si és el cas, les establides en el 304 si hi ha afecció real de finques al compliment dels objectius del programa.   
La documentació que figura en estos sobres serà objecte de valoració als efectes d'aprovació del programa i adjudicació de la condició d'urbanitzador.   
2. En cas de concórrer a la licitació diverses empreses, compromeses a la constitució d'una unió temporal, cada una d'estes haurà d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una, i designant la persona o entitat que, durant la vigència del contracte, ha d'exercir la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.   
3. Els interessats en la licitació hauran de presentar les seues proposicions, en castellà, en el Registre General de l'Ajuntament d'Elda, en el termini de 3 mesos comptats des de la data d'enviament de l'anunci de licitació al Diari Oficial de la Unió Europea i en horari de 08.00 hores a 14.00 hores de dilluns a divendres.   
4. Cada concursant no podrà presentar més d'una proposició, ni formular variants, Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.   
  
\* \* \* \* \*  
5. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.   
6. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial en el municipi afectat i depositarà una còpia d'estos en la seu de l'Ajuntament, els exposarà al públic pels seus propis mitjans, i inserirà un anunci en el Diari Oficial de la Comunitat Valenciana i en un diari no oficial d'àmplia difusió en la localitat, només als efectes de la presentació d'al·legacions.  
7. Model d'instància:   
«(Nom i cognoms)..., amb DNI número..., natural de..., província de..., major d'edat i amb domicili a..., carrer..., telèfon..., que actua en nom (propi o de l'empresa a què representa), manifesta que, assabentat de l'anunci remés en data... i publicat en el Diari Oficial de la Unió Europea i Diari Oficial de la Comunitat Valenciana, de dates..., ..., respectivament, i estant conforme amb tots els requisits i condicions que s'exigixen per a adjudicar per mitjà de concurs, en lliure i pública concurrència, el contracte per a obtindre la condició d'agent públic urbanitzador de la unitat d'actuació UA-22 del sòl urbà del municipi d'Elda, en els termes expressats en l'article 119 de la LUV 16/2005 i la resta de preceptes concordants de la LCSP 30/2007, així com de les bases generals i bases particulars aprovades per l'Ajuntament, presenta la documentació exigida per a la licitació, i, en la representació que exercix, es compromet a assumir el contracte administratiu especial i a formalitzar-lo d'acord amb l'article 138 de la LUV.»  
Base XVII. Contingut mínim de l'alternativa tècnica   
Caldrà ajustar-se al que disposa la LUV, i ROGTU, es tindrà en compte la naturalesa i característiques de la present actuació descrites en les bases,   
De conformitat amb l'article 267.2 del ROGTU, el programa haurà de justificar expressament i raonadament la necessitat d'actuar per mitjà d'actuació integrada i descriure amb precisió els fets i circumstàncies en què es base l'alternativa tècnica del programa d'actuació integrada tindrà el contingut mínim següent:   
a) Identificació del document de planejament que regule l'ordenació detallada a desenvolupar.  
b) Àmbit de l'actuació.   
c) Justificació del compliment de les condicions d'integració de l'actuació amb l'entorn,   
d) Existència o no d'agrupació d'interés urbanístic i, si és el cas, estatuts i acords socials d'esta.   
e) Terminis que es proposen per al desenvolupament de l'actuació, determinant-se tant el corresponent a les obres d'urbanització com a les obres d'edificació dels solars resultants. Haurà de contindre el compromís del licitador d'edificar de forma simultània a l'execució de la urbanització un percentatge mínim establit en la base VII.  
f) Projecte d'urbanització.  
g) Enunciat dels objectius complementaris que es proposen conforme al que disposa la Llei Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.   
h) Mesures de control de qualitat i compliment de les normes de qualitat ambiental, si és el cas.   
i) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització.   
j) Estimació preliminar i general d'aquells gastos d'urbanització variables l'import dels quals, fins i tot sent repercutible als propietaris, no es puga determinar per la concurrència d'ofertes.   
Haurà de contindre el compromís del licitador d'edificar de forma simultània a l'execució de la urbanització en un percentatge mínim del 30%, de conformitat amb allò que s'ha assenyalat en la base VII.   
Base XVIII. Proposició juridicoeconòmica   
1. La proposició juridicoeconòmica haurà d'incloure necessàriament la documentació relativa als aspectes següents:   
A) Regulació de les relacions de l'urbanitzador i els propietaris i, en particular, la retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.   
De conformitat amb allò que s'ha assenyalat en l'article 6.1.c de les bases generals, excepte en aquells casos en què siga obligatòria la retribució en metàl·lic per establir-ho així la llei, la modalitat de retribució del pagament de les prestacions de l'agent urbanitzador serà lliurement triada pels propietaris. El programa que presente l'aspirant fixarà una modalitat de retribució de caràcter supletori, perquè opere en defecte del pronunciament exprés del propietari en termini.   
B) Expressió de les magnituds urbanístiques rellevants establides pel planejament que incidisquen en la determinació dels drets d'adjudicació.   
C) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies de tal urbanitzador, amb ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.   
D) Full resum de les dades econòmiques rellevants.   
E) Descripció dels següents elements economicofinancers relatius a la càrrega urbanística:   
a) Pressupost de licitació de l'obra d'urbanització: amb l'enllaç previst en l'article 168.1.a i b) de la LUV.   
b) Cost de projectes: cost de redacció i direcció dels projectes tècnics, especificant cada projecte, a què es referix l'article 168.1.C de la LUV.  
De conformitat amb allò que s'ha assenyalat en l'article 6.I.d de les bases generals, no s'admetrà el cobrament a càrrec de la propietat per part de l'agent urbanitzador d'honoraris professionals tècnics en imports superiors als establits com indicatius en les tarifes dels corresponents col·legis professionals. L'aspirant a agent urbanitzador haurà de justificar expressament este aspecte en les seues proposicions juridicoeconòmiques.   
c) Gastos de gestió de l'urbanitzador.   
d) Benefici empresarial de l'urbanitzador.   
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.   
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.   
g) Preu del sòl a efectes de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb estos l'urbanitzador.   
h) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a estes, si és el cas, recolzades per una entitat financera degudament registrada.   
F) Informació sobre la possibilitat d'optar per la modalitat de retribució en diners, i manera, condicions i termini per a l'exercici d'esta opció de retribució.   
G) Estimació preliminar de la repercussió unitària per metre quadrat dels gastos variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.   
2. Es fixen com a gastos generals un percentatge màxim del 5% de la suma dels conceptes dels apartats a) i b) de l'articule 127.2 de la LUV. Amb tal percentatge s'entenen coberts, entre altres, els honoraris jurídics, gastos de publicacions, notificacions, actuacions en notaria, Registre de la Propietat i gastos financers.   
3. El preu dels programes que s'establisca amb l'agent urbanitzador tindrà el caràcter de preu cert, total i tancat, de manera que no s'admetran revisions a l'alça llevat que concórreguen les circumstàncies de retaxació previstes en la normativa vigent. S'exceptua d'allò que s'ha indicat en este punt la baixa generada per la proposta de l'empresari constructor seleccionat. No s'admetran en la proposta clàusules de revisió de preus diferents d'estes.   
4. La proposició juridicoeconòmica es presentarà degudament firmada i datada.   
5. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.   
Base XIX. Admissibilitat de variants (art. 131.2.g de la Llei Urbanística Valenciana)   
1. Als efectes previstos en els articles 131.2.g de la LUV i 286.1.a del ROGTU, no s'admeten variants ni ampliacions de l'àmbit territorial del sector, sense perjuí de les modificacions de l'àmbit territorial que suposen simples retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.   
2. No s'entendrà com a alternativa tècnica l'avanç de planejament que formule qui insta la iniciació del procediment de programació. En conseqüència, el referit aspirant podrà presentar alternativa tècnica, que no es considerarà variant del seu avanç de programació, tot això pel que fa al que disposen les bases generals i particulars que regulen el procediment.   
Base XX. Criteris d'adjudicació (art. 286.I.j del Reglament d'Ordenació i Gestió Territorial i Urbanística)  
Conforme als articles 135 de la LUV i 312 i 313 del ROGTU, s'establixen els següents criteris que han de servir de base per a l'adjudicació del programa:   
Per a estos criteris s'ha considerat no sols l'existència d'una ordenació sinó també la inexistència de forma inicial d'obres d'urbanització, i l'aprovació del projecte d'urbanització que forma part de l'alternativa tècnica, la qual cosa provoca a l'hora d'avaluar l'alternativa tècnica que es tinga en compte només aspectes de temporalitat, de qualitat urbana i de creació de vivendes sotmeses a algun règim de protecció pública.   
  
\* \* \* \* \*  
La puntuació anteriorment expressada té el caràcter de màxim, i es podrà baremar-se cada un dels criteris des de 0 fins a la puntuació prevista en cada un d'estos.   
La puntuació mínima que hauran de superar les alternatives tècniques per a possibilitar la valoració de les seues proposicions juridicoeconòmiques corresponents serà de 60% punts de la puntuació màxima prevista.  
Base XXI. Adjudicació del programa   
1. Caldrà ajustar-se al que disposa l'article 137 de la LUV i els articles 314, 315, 316, 317, 318, 319, 320, 321 i 326 del ROGTU.   
2. Per les característiques i dimensions del sector, no es considera exigible la petició de dictamen del Consell del Territori i el Paisatge a què al·ludix l'article 136.4 de la LUV.  
3. L'agent urbanitzador establirà un lloc de recepció del correu que li remeten els propietaris del sòl i l'Ajuntament durant tota la vigència del programa, així mateix establirà un lloc obert al públic, a Elda, amb un mínim d'hores, fins al moment d'aprovació definitiva del projecte de reparcel·lació.   
Base XXII. Formalització del contracte   
1. En el termini d'un mes a partir de la notificació de l'acord d'aprovació i adjudicació del programa d'actuació integrada a l'adjudicatari, es procedirà a la formalització en document administratiu del contracte per al desplegament i execució del programa d'actuació integrada. El document de formalització serà firmat per l'alcalde, l'urbanitzador i el secretari de la corporació a efectes de fedatari públic, i s'hi annexarà un exemplar de les bases particulars de programació.   
2. Amb anterioritat a la firma del contracte amb l'Ajuntament l'adjudicatari del programa d'actuació integrada haurà de presentar resguard acreditatiu d'haver constituït la garantia definitiva en els termes previstos en la XV de les presents bases particulars i aportar certificació positiva de trobar-se al corrent de les seues obligacions tributàries i amb la Seguretat Social.   
3. El contracte podrà elevar-se a escriptura pública quan ho sol·licite alguna de les parts. En tot cas, els gastos derivats del seu atorgament seran assumits per l'urbanitzador.   
4. Si per causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar la resolució d'este. Se seguirà a este efecte el procediment establit en la Llei de Contractes del Sector Públic.   
Base XXIII. Compliment   
1. El contracte s'entendrà complit amb motiu de l'adequada execució de la totalitat de les prestacions incloses en este, i s'extingirà una vegada l'urbanitzador haja procedit al seu total compliment per mitjà de la recepció de les obres d'urbanització a favor de l'Ajuntament.   
2. Una vegada finalitzades les obres d'urbanització, l'urbanitzador realitzarà oferiment formal a l'Ajuntament de la recepció de les obres d'urbanització, prèvia remissió per l'urbanitzador de totes les certificacions d'obres, les factures emeses per l'empresari constructor i la documentació que justifique el pagament efectiu de les obres.   
3. Perquè puga operar la recepció definitiva de les obres, de forma tàcita o expressa, haurà d'haver-se liquidat prèviament i definitivament el programa,   
4. L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir a l'urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.   
Una vegada esmenades les deficiències apreciades, l'Ajuntament alçarà una acta de recepció definitiva que acreditarà el compliment del contracte i la seua extinció, començant llavors el termini de garantia.   
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.   
6. El termini de garantia serà de 12 mesos des del moment que s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten. Finalitzat este període, procedirà la devolució de les garanties prestades per l'adjudicatari.   
Base XXIV. Resolució   
1. Són causes de resolució del contracte les previstes en la Llei de Contractes del Sector Públic, així com les derivades de la incapacitat legal sobrevinguda de l'urbanitzador i les altres previstes en la legislació general aplicable a les seues relacions amb l'administració.   
2. Són també causes de resolució del contracte les següents:   
a) La mort o incapacitat sobrevinguda de l'urbanitzador o l'extinció de la seua personalitat jurídica.   
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.   
c) La falta de prestació en termini de la garantia definitiva.  
d) La no-formalització del contracte en termini.   
e) La demora injustificada en el compliment dels terminis fixats en les bases generals i particulars de programació, i la resta de terminis establits en la Llei Urbanística Valenciana i les normes que la desenvolupen.   
f) La inactivitat injustificada d'urbanitzador durant un període de sis mesos consecutius o nou alterns en el desplegament i execució del programa d'actuació, S'entendrà produïda la inactivitat o l'abandó quan el desplegament i execució del programa d'actuació haja deixat de desenvolupar-se o no es desenvolupe amb la regularitat adequada o amb els mitjans humans o materials necessaris per a la seua normal execució en termini. No obstant, quan es done este supòsit, l'Ajuntament, abans de procedir a la resolució, requerirà l'urbanitzador perquè regularitze la situació en el termini de cinc dies a comptar del requeriment, llevat que la necessitat de la seua execució exigisca un termini major.   
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A este efecte, es requerirà que la resolució del corresponent expedient sancionador haja guanyat fermesa o posat fi a la via administrativa.   
h) L'obstaculització per l'urbanitzador de l'exercici dels drets i deures urbanístics dels afectats per la programació. S'entén inclòs dins d'esta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercir plenament els drets que la Llei Urbanística Valenciana els atorga.   
i) La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques a què això done lloc i que haurà d'avaluar l'acord corresponent.   
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-lo o paralitzen el seu desenvolupament material o econòmic per inactivitat de l'administració durant més de sis mesos i de manera rellevant, tenint dret l'urbanitzador a instar la resolució amb les compensacions procedents.   
k) La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20 per 100.   
l) La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'alguna altra manera, defrauden o falsegen la lliure competència.  
m) El descobriment de condicions territorials no tingudes en compte a l'acordar el programa d'actuació i que facen legalment inviable la prossecució d'esta, sense perjuí de les compensacions que procedisquen, si és el cas, o de la possibilitat d'esmenar les seues previsions, si això fóra possible, sense desvirtuar-les substancialment.   
n) Incórrer el contractista, durant la vigència del contracte, en alguna de les prohibicions de contractar previstes en l'article 49 de la Llei de Contractes del Sector Públic.   
o) Les reiterades deficiències en l'execució del contracte.   
p) L'incompliment greu dels deures essencials de l'urbanitzador directament imposats per esta llei.  
q) L'incompliment d'alguns dels compromisos oferits.   
r) La caducitat del programa per transcurs del termini total per a escometre'l i, si és el cas, la pròrroga.   
s) El mutu acord entre l'Ajuntament i l'urbanitzador, sense perjuí de les indemnitzacions que, si és el cas, procedisquen en benefici dels propietaris de terrenys o altres afectats.   
t) La subcontractació total o parcial de prestacions que siguen objecte del contracte sense l'autorització prèvia expressa de l'Ajuntament.   
u) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en este per al seu començament.   
v) El desistiment o la suspensió del contracte per un termini superior a un any acordada per l'Ajuntament.  
3. Per a la resolució del contracte entre l'Ajuntament i l'urbanitzador serà preceptiva la prèvia emissió d'informe favorable pel Consell del Territori i el Paisatge.   
4. L'Ajuntament, al resoldre l'adjudicació, podrà acordar que l'urbanitzador continue l'execució del programa davall les seues mateixes condicions, durant el temps indispensable per a evitar perjuís a l'interés públic.   
5. La resolució de l'adjudicació s'acordarà per l'Ajuntament, amb audiència prèvia a l'urbanitzador per un termini de 10 dies hàbils, i amb el previ dictamen del Consell del Territori i el Paisatge, que podrà ser instat també per l'urbanitzador. Sense perjuí de les responsabilitats econòmiques que procedisquen, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.   
Base XXV. Penalitats per incompliment i resolució del contracte   
Regirà el que disposen els articles 143 de la LUV, i 336 a 344 del ROGTU.  
Base XXVI. Cessió del contracte i subcontractació   
Caldrà ajustar-se al que disposen els articles 141 i 142 de la LUV i 333, 334 i 335 del ROGTU.   
Base XXVII. Suspensió de llicències i de nous programes en la zona afectada   
La suspensió de l'atorgament de llicències i d'aprovació de nous programes operarà d'acord amb el que disposen els articles 101 i 103 de la LUV i 289 i 290 del ROGTU.   
Base XXVIII. Prerrogatives de l'administració (art. 286.e del Reglament d'Ordenació i Gestió Territorial i Urbanística)   
L'Ajuntament posseïx totes les prerrogatives que, en general, reconeix la legislació de contractes de les administracions públiques, entre estes, les d'interpretar el present contracte administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar la seua resolució i determinar els efectes d'esta,   
Base XXIX. Jurisdicció competent (art. 286.I.f del Reglament d'Ordenació i Gestió Territorial i Urbanística)   
És competent l'orde jurisdiccional contenciós administratiu per a conéixer de les qüestions que puguen suscitar-se en la preparació, resolució, i execució del contracte administratiu especial entre l'administració i l'agent urbanitzador seleccionat en pública concurrència.   
Elda, 2 d'octubre de 2008.- L'alcaldessa: Mª Adelaida Pedrosa Roldán.